
being in love 

is much like breathing 

in and out

hurting is much 

like being in love

in and out

ek ken die reuk

van jou naskeermiddel

as jy jou baard teen my nek kielie

ek ken die tas

van die eelte op jou hand

as jou hand by my rug afgly

ek ken die proe

van jou lippe

as jy diep binne in my siel in soen

ek ken jou

is dit nie genoeg

Die badkamer-skedule was Liza-Mari Montgomery se meesterstuk.

Ses mense, een badkamer op die derde verdieping, en geen chaos—tensy jy nie die skedule volg nie. En vandag, met haar splinternuwe kant onderklere aan en haar hare nog ‘n warboel van die slaap, was sy absoluut nie in die humeur vir chaos nie.

Sy het gisteraand vir Kobus Venter—haar véél te aantreklike, véél te irriterende nuwe stiefbroer—duidelik gemaak: Buite jou toegekende tyd? Bly jy weg van die badkamer. Sy het hom letterlik die dood voor die oë gesweer as hy dit sou waag om haar skedule te ignoreer.

Maar hier staan sy nou, met ‘n oop deur, net om Jan—een van Kobus se gomtor pelle—in sy Mickey Mouse boksers te kry, tandeborsel in die hand, hare nat van die stort.

"Wat de hel maak jy hier?" Liza-Mari se hande land op haar heupe, haar stem skerp genoeg om glas te sny.

Jan se gesig word so rooi soos sy rooi hare. Sy mond maak oop, toe weer toe, soos 'n vis wat hap na wind.

"Toe, uit daarmee! Wat staan en ginnegaap jy net so?"

Maar toe sy haar hand oplig om hom uit te boender, vang haar oog iets—die naakte lyn van haar eie lyf in die spieël agter hom. Sy gryp die naaste handdoek en wikkel dit om haar, 'n gil ontsnap haar lippe.

Jan, wat sekondes gelede nog net kon staar, krul nou ineen van die lag. "Jy...jy..." Hy sak op die grond, hik van die giggel.

"Hou op lag, jou idioot!" Liza-Mari stamp haar voet. "En vertel my wat jy doen in my badkamer!"

"Ek...ek...ha...ha..." Hy wys na die deur, hyg na asem tussen die lag deur.

"Mag jy so lekker lag dat jy jouself nat maak!" Sy slaan die deur agter haar toe, hoor sy lag nog steeds weergalm terwyl sy terug marsjeer na haar kamer. "Simpel mansmens."

Sy klap haar kamerdeur so hard dat die mure bewe. Iemand iewers in Beijing het waarskynlik dit gevoel.

Hoe moeilik is dit om 'n badkamer-skedule na te kom? Jy kyk na die papier. Jy kyk na die tyd. As jou naam nie daarop staan nie—wag jy.

"Cathy!! Oom Gert!!" Sy ruk 'n driekwart broek en T-hemp aan. "Ek gaan vir Kobus doodmaak! Doodmaak, sê ek julle!"

Sy storm die trappe af na die tweede verdieping, net om vas te loop in Kobus wat opgehardloop kom. Hy kom tot stilstand voor haar, en voor hy kan praat, druk sy hom teen die muur vas.

"Wat is die nut van 'n badkamer-skedule as jy jou pelle sommer net laat opgaan? Hier is nie 'n pay-per-view fliek waar jou vriende na kaal meisies kan kyk soos hulle flippen lus kry nie!"

Iewers in haar onderbewussyn besef sy dat haar een hand op sy—véél te gespierde—abs beland het. Die warmte van sy vel brand deur die dun materiaal van sy T-hemp.

"Kan niemand in hierdie familie my privaatheid gee nie?!" Haar stem breek effens, en sy voel die trane dreig agter haar ooglede.

Kobus se groen oë—daardie vervloekte see-groen oë wat al te veel weet—sweep oor haar gesig. Dan oor haar lyf. Dit voel asof hy dwarsdeur haar klere kyk, tot in haar siel.

Jy is beautiful, Liza-Mari.

Die herinnering tref haar soos 'n vuishou. 'n Ander tyd. 'n Ander plek. Voor die troue. Voor alles verwronge geword het.

Wonder hy dit nog steeds? Nee, Liza-Mari. Dit mag nie saak maak nie.

Sy sien die skaduwee van 'n glimlag om sy mond, daardie sexy skewe grinnik wat meisies se knieë lam maak. Wat haar knieë lam gemaak het. Nie meer nie. Nooit weer nie.

Dan tel hy haar op—moeiteloos, asof sy niks weeg nie—en sy het geen keuse as om haar bene om sy middel te haak om te keer dat sy soos 'n lappop teen die muur hang nie.

Sy lyf is styf teen hare gedruk. Sy kan sy gespierde arms voel fleks onder haar hande. Sy kan sy hartklop voel—of is dit hare?

"Jan het vir Cathy gevra om te kyk of jy nog slaap, want hy wil gaan stort," Kobus se stem is kalm, te kalm. "Sy het gesê hy hoef nie te bekommer nie, hy is ons gas, hy mag dit enige tyd gebruik."

Sy wil net omdraai toe sy sy oë sien afdwaal na haar spaghetti-toppie. Daardie toppie met die twee netjies sirkels uitgeknip reg oor haar borste.

"My pelle hoef nie in jou badkamer te wees vir 'n peep-show nie," sy stem is skor nou, dieper. "Hulle kan sommer in ons gang wees."

'n Blos kruip oor haar wange. "Aaaah, barbare!!!"

Sy ruk uit sy greep los en storm voet-stampend na haar studio toe, Kobus se dawerende lag agter haar.

xxx

In haar studio—haar heiligdom—sit Liza-Mari haar Kings of Leon CD kliphard en probeer fokus op haar nuutste projek: 'n steenkool-tekening van 'n seun op 'n swart dirtbike.

Maar sy sukkel al langer as 'n maand met die gesig. Elke keer as sy probeer skilder, sien sy Kobus se gesig. Dan gee sy op. Begin weer van voor af.

Voor die troue was dinge eenvoudig. Sy en Kobus was vriende. Vriende wat soms gesoen het. Vriende wat soms meer was as vriende, maar niemand het geweet nie. Dit was hulle ding.

Toe het Oom Gert een middag vir Kobus kom oplaai, en—boom—sy pa ontmoet Liza-Mari se ma, Cathy.

Die koeël was met eerste oogopslag deur die kerk.

Binne twee maande was Cathy van Jones Cathy Venter. Liza-Mari het oornag vier stiefbroers gekry—Kobus (sewentien, rugby-ster, haar eerste alles), en die terrible three: Janko, François en Julio (tien jaaroud, blonde terroriste).

En die reël was helder: Ons mag nie meer nie.

Nie omdat hulle bloedverwant is nie—hulle is nie. Nie omdat dit onwettig is nie—dit is nie.

Maar omdat dit ingewikkeld is. Omdat Cathy en Oom Gert pasgetroude is. Omdat die familie nog proe hoe dit voel om saam te wees. Omdat as hulle uitkom, dit alles kan verwoes.

En Liza-Mari? Sy het toegestem. Het gesê hulle moet ander mense date. Moet aanbeweeg.

Dit was die logiese ding om te doen.

Maar logic en liefde? Die twee meng nie.

Later die middag, toe die honger knaag, stap sy af na die kombuis. Cathy en Oom Gert staan voor 'n kookboek, die tafel vol kruideniersware.

O vader. As Cathy kook, brou daar onnatuurlike rampspoed. Liza-Mari ril by die gedagte aan verlede jaar se grandilla-sushi-met-gegeurde-rys-en-Spur-ribbetjies. Sy sal wag tot een van die terrible three eers proe en kyk of hulle omtiepmmmmmmmmmmmm.

Die terrible three stormloop die kombuis in, blonde koppe en gesiggie asvaal gespeel.

"Middag, Pa. Cathy." Hulle groet in koor.

"Sjoe, ons is nou honger!" sê Julio, die een met die fyn spruitjies oor sy gesig. "Wat is hier om te kou?"

"Hoe gaan dit met jou, Mieliepap?" Janko knipoog na Liza-Mari—hy het Kobus se selfde verwaande houding en groen-veld oë geërf.

Sy gluur hulle met haar hand in die heup. "As julle drie weer in my kamer gaan en enige verstellings maak aan enige iets...vertel ek vir die meisies by die skool julle pas my klere aan."

"Wat?! Jy kan dit nie doen nie! Pa, vertel haar!"

Oom Gert kyk hulle kwaai aan. "Wat het julle drie gedoen?"

"Niks nie, Pa. Jammer, Liza-Mari, ons sal nie weer nie."

Hulle drie druk haar styf—selfs al wil sy, kan sy nie kwaad bly vir die terrible three nie. Hulle is die oulikste tienjarige seuntjies, en hulle voel al klaar nie meer soos stiefbroers nie.

Hoekom is dit so moeilik om Kobus te aanvaar?

'n Harde lag laat haar byna omtol in haar stoel.

"Is Mike hier?" vra sy, vol onverklaarbare energie.

Oom Gert en Cathy gee mekaar 'n alwetende kyk—as hulle maar net geweet het hoekom dit haar so opgewonde maak...

"Hy was op na jou kamer toe, maar ek dink hy het vasgehaak by Kobus en Jan."

Sonder om om te kyk, hardloop sy die trappe twee-twee op na die seuns se man-cave. Sy ruk die deur oop sonder om te klop.

Drie tienerseun-gesigte kyk in verskillende stadiums van genot na haar.

"Klop jy nie, sus?" Kobus se stem is tergend, sy oogbank trek op terwyl hy staar na sy hemp wat sy nog aan het. Sy kan sien aan die grinnik om sy mond—hy weet dit is sy hemp.

Sy is lus en steek vir hom tong uit. Sy is sewentien, nie sewe nie, maar hy maak haar kinderagtig.

"Good one, Kosie!" lag Jan en gee Kobus 'n high-five.

Sy rol haar oë en vestig haar aandag op 'n paar bruin oë wat van onder swart bangs geamuseerd na haar loer.

"Hi, Liza-Mari," sê Mike nonchalant en strek sy arms bo sy kop—sy T-hemp trek op en wys sy perfekte ses-pak.

Sy tree vorentoe en gaan sit wydsbeen bo-oor sy bene, 'n vuis teen sy skouer. "Oemf—baba-olifantjie!" kreun hy glimlaggend, sy hande vleg om haar middel.

"Jou aap! Is dit al wat ek kry...hey, Liza-Mari? Ek is twee weke weg, en jy kom sê eers vir die twee dorks hallo?" Sy wys oor haar skouer na Jan en Kobus.

Mike sit meteens regop en skuif haar met behendige hande na sy skoot. Sy arms pen haar sodat sy nie haar vuiste op hom kan gebruik nie.

Sy vang Kobus se oog—hy laat dit huiwer op die plek waar Mike haar vashou, dan kyk hy weer terug na die X-box.

Sy onderdruk die gevoel om hom te gaan vertroos. Draai liewer na Mike.

"Wel, ek ken jou nuwe broer langer as wat ek jou ken." Mike se oë skitter van duiweltjies. "Jan mag ook dalk genoem het van 'n sekere insident, en dat jy deesdae kaal pronk op die derde vloer."

Sy oë skitter omtrent van die lag. "Nie dat ek dit nie graag sou wou aanskou nie, maar Kobus sê jy het hom vermorsel daarna. Ek kon nie arme Kobus 'n tweede keer laat vermorsel word nie."

Sy stem is dik van

